cyanic-selkie/wikianc huggingface dataset:
ভি (চলচ্চিত্র)
দৃশ্যধারণ
২০১৯ সালের মে মাসে নানিকে বাদ দিয়েই চলচ্চিত্রটির প্রধান দৃশ্যধারণ শুরু হয়। ২০১৯ সালের জুন মাসে সুধীর বাবু ও অন্যান্য শিল্পীদের নিয়ে দ্বিতীয় ধাপের কাজ শুরু হয়। নানি ২০১৯ সালের ১১ই আগস্ট এই চলচ্চিত্রের শুটিং শুরু করেন। ২০১৯ সালের সেপ্টেম্বর মাসে থাইল্যান্ডে চলচ্চিত্রটির দৃশ্যধারণ শুরু হয়, সেখানে সুধীর বাবু ও নানির মধ্যকার অধিকাংশ দৃশ্য ধারণ করা হয়।
আরনি বিশ্ববিদ্যালয়
আরনি বিশ্ববিদ্যালয় হল একটি বেসরকারি বিশ্ববিদ্যালয়, যা ভারতের হিমাচল প্রদেশের কাংড়া জেলার কাঠগড় গ্রামের কাছে অবস্থিত। আরনি বিশ্ববিদ্যালয় কেডি এডুকেশন ট্রাস্ট দ্বারা প্রতিষ্ঠিত। কোর্সগুলির মধ্যে রয়েছে বি. টেক, এম.এসসি, এম.টেক, এমবিএ, এম.ফিল, পিএইচ.ডি, বিএইচএমসিটি, এমএ, ইত্যাদি। আরনি বিশ্ববিদ্যালয় হিমাচল প্রদেশ সরকারের একটি আইনের দ্বারা প্রতিষ্ঠিত হয়েছে এবং ইউজিসি কর্তৃক অনুমোদিত।
জোভান্নি বোক্কাচ্চো
জোভান্নি বোক্কাচ্চো (শ্রটালদো অথবা ফ্লোরেন্স, জুন/জুলাই ১৩১৩ - শ্রটালদো, ২১শে ডিসেম্বর ১৩৭৫) একজন ইতালীয় লেখক এবং কবি। বোক্কাচ্চো ছিলেন ১৪০০ শতকের সফলতম ইতালীয় এবং ইউরোপীয় উপন্যাসকদের একজনঃ তার লেখা দেকামেরোন যা বিভিন্ন ভাষায় অনুবাদ করা হয়েছে। এইটি ইউরোপীয় পর্যায়ে পরিচিত এবং সঠিকভাবে উপলব্ধ হয়েছে, যা অনেকেই প্রভাবিত করেছে, উদাহরণ স্বরূপ, ইংরেজি সাহিত্যিক জেফ্রি চসার। কিছু সংখ্যক পণ্ডিত দ্বারা বিবেচনা করা হয়েছিল যে, তিনি ১৪০০ শতকের সফলতম ইউরোপীয় উপন্যাসক।
নকিয়া ৬৬২০
এই ফোনটি সাধারণত একটি চার্জার, ব্যাটারি, ৩২-মেগাবাইট এমএমসি কার্ড এবং ইউএসবি কেবল দ্বারা প্যাকেজড আসে।
কনগ্র্যাচুলেশনস (রুমি, পিউডিপাই এবং বয়ইনএব্যান্ডের গান)
"কনগ্র্যাচুলেশনস" হচ্ছে সুয়েডীয় ইউটিউবার পিউডিপাই, সুয়েডীয় সংগীতশিল্পী রুমি এবং ইংরেজ সঙ্গীতজ্ঞ বয়ইনএব্যান্ডের একটি গান।  ইউটিউবে সর্বাধিক সাবস্ক্রাইবকৃত চ্যানেল হিসেবে টি-সিরিজ পিউডিপাইকে ছাড়িয়ে যাওয়ার প্রতিক্রিয়া হিসেবে ইউটিউবে এই গানটি ২০১৯ সালের ৩১শে মার্চ তারিখে প্রকাশিত হয়েছে।
পটভূমি
২০১৮ সালের মাঝামাঝি সময়ে, ভারতীয় সংগীত ভিডিও চ্যানেল বিষয়ক ইউটিউব চ্যানেল টি-সিরিজের সাবস্ক্রাইবার সংখ্যা দ্রুত সুয়েডীয় ইন্টারনেট ভিত্তিক কৌতুকাভিনেতা এবং লেট'স প্লেয়ার পিউডিপাইয়ের কাছাকাছি পৌঁছেছিল, উক্ত সময়ে তার চ্যানেলটি ইউটিউবে সর্বাধিক সাবস্ক্রাইবকৃত চ্যানেল ছিল। এর ফলে পিউডিপাই এবং টি-সিরিজ এক ইন্টারনেটভিত্তিক দ্বন্দ্বে জড়িয়ে পড়ে, যা পিউডিপাই বনাম টি-সিরিজ নামে সুপরিচিত। এ সময়ে পিউডিপাইয়ের ভক্ত এবং অন্যান্য ইউটিউবারগণ পিউডিপাইয়ের পক্ষে তাদের সমর্থন প্রদর্শন এবং টি-সিরিজের অনুরাগী এবং ইউটিউবারগণ টি-সিরিজের পক্ষে সমর্থন প্রদর্শন করেছিল। এই দ্বন্দ্ব চলাকালীন, উভয় চ্যানেল দ্রুত হারে প্রচুর পরিমাণে সাবস্ক্রাইবার অর্জন করেছিল। দুটি চ্যানেল ২০১৯ সালের ফেব্রুয়ারি, মার্চ এবং এপ্রিল মাসে বেশ কয়েকবারে সাবস্ক্রাইবার সংখ্যায় একে অপরকে ছাড়িয়ে গিয়েছিল।
রচনা এবং গীত
"কনগ্র্যাচুলেশনস" একটি আপবিট সিন্থ-পপ অথবা হিপ-হপ ধরনের গান। বিষয়বস্তুতে, "কনগ্র্যাচুলেশনস" একটি বিদ্রূপাত্মক গান; এই গানের চিত্রসংগীতে পিউডিপাই কর ফাঁকির অভিযোগে টি-সিরিজের সভাপতি ভূষণ কুমারের সমালোচনা (টাইমস অফ ইন্ডিয়ার একটি নিবন্ধ উল্লেখ করে) করার পাশাপাশি টি-সিরিজ তাদের ব্যবসায়ের প্রথম দিকে জনপ্রিয়তা অর্জনের জন্য অন্যের অনুমতি ব্যতীত গান বিক্রি করে সাফল্য অর্জনেরও সমালোচনা করেন। তিনি কীভাবে টি-সিরিজ তাকে থামাতে এবং ক্ষান্ত করতে এক চিঠি প্রেরণ করেছিল (যা তাকে "বিচ লাজানিয়া" গানে তার কর্মকাণ্ড এবং গীতগুলি মানহানিকর বলে অভিযোগ করে প্রদান করা হয়েছিল) তা উল্লেখ করেছেন। এছাড়াও এই সংগীত ভিডিওতে তিনি তার পুরো ইউটিউব জীবন জুড়ে তার সাথে থাকার জন্য তার অনুরাগীদের ধন্যবাদ প্রদর্শন করেছেন।
এই গানের সঙ্গীত ভিডিওতে পিউডিপাই টি-সিরিজের ইংরেজি ভাষার উইকিপিডিয়া নিবন্ধ তথ্যসূত্র হিসেবে উল্লেখ করেছেন।
অভ্যর্থনা
এই গানের জনপ্রিয়তার ফলে ২০১৯ সালের ৩১শে মার্চ তারিখে পিউডিপাই ১,৬৮,০০০ এবং ১লা এপ্রিল তারিখে ৩,০৯,০০০ সাবস্ক্রাইবার অর্জন করেছিল; যার ফলে উক্ত দিনে পিউডিপাই টি-সিরিজকে সরিয়ে পুনরায় ১ নম্বর স্থান দখল করেছিল। পরবর্তীতে ৮ই এপ্রিল তারিখে তিনি সর্বোচ্চ ৫,১২,০০০ অধিক সাবস্ক্রাইবার নিয়ে টি-সিরিজ হতে এগিয়ে ছিলেন। কিন্তু এই ভিডিওর প্রভাব শীঘ্রই বন্ধ হয়ে যায়, যার ফলে ২০১৯ সালের ১৪ই এপ্রিল তারিখে টি-সিরিজ পুনরায় পিউডিপাইকে পিছনে ফেলে দেয়।
এই গানটি ইউটিউবে প্রকাশের পরের দিন, পিউডিপাই টি-সিরিজকে পেছনে ফেলে পুনরায় ১ নম্বর স্থানটি দখল করেন, যা তিনি উক্ত সাবস্ক্রাইবার গণনার স্ক্রিনশট দিয়ে "বিগ লল" হিসেবে আখ্যায়িত করে টুইটারে একটি টুইট দিয়েছিলেন।
এই গানটি প্রকাশের আট দিন পরে, পিউডিপাইয়ের পূর্ববর্তী বিদ্রূপাত্মক গান, "বিচ লাজানিয়া"-এর পাশাপাশি এই গানটিকেও ভারতে নিষিদ্ধ ঘোষণা করা হয়েছিল। টি-সিরিজ দৃঢ়ভাবে জানিয়েছিল যে এই গানগুলো হচ্ছে মানহানিকর, অসম্মানজনক, অপমানজনক এবং আক্রমণাত্মক। একই সাথে তারা আরও জানায় যে, এই গানে "বারবার অবমাননাকর, অশ্লীল এবং বর্ণবাদী প্রকৃতিরও মন্তব্য করা হয়েছে"। দিল্লি হাইকোর্ট এই দুটি গানের বিরুদ্ধে নিষেধাজ্ঞা মঞ্জুর করেছিল, সাথে তারা উল্লেখ করে যে, "বিচ লাজানিয়া মুক্তির পরে টি-সিরিজের সাথে যোগাযোগ করার পর পিউডিপাই তার এই ভিডিও পোস্ট করার জন্য ক্ষমা চেয়েছিলেন এবং "আশ্বাস দিয়েছিলেন যে তিনি এ ধরনের [আর] কোনও পরিকল্পনা করছেন না।"
২০১৯ সালের আগস্ট মাসে, টি-সিরিজ এবং পিউডিপাই আদালতের বাইরে তাদের আইনি বিরোধ নিষ্পত্তি করেছেন বলে জানা গিয়েছে।
চিত্রসংগীত
গানটি মুক্তির একই দিনে, এই গানের একটি চিত্রসংগীত প্রকাশিত হয়েছিল। চিত্রসংগীত প্রকাশের পূর্বে ২০১৮ সালের নভেম্বর মাসে টি-সিরিজ সাবস্ক্রাইবার সংখ্যার দিক থেকে তাকে ছাড়িয়ে যাওয়ার প্রত্যাশায় এই গানটি রেকর্ড করা হয়েছিল। এই গানে পিউডিপাই, রুমি এবং বয়ইনএব্র্যান্ড পার্টির সাজসজ্জা, বেলুন, শ্যাম্পেন এবং টি-সিরিজের লোগোর সমৃদ্ধ একটি কেকের সমন্বয়ে একটি কক্ষের অভ্যন্তরে এক পার্টির আয়োজন করে। তারা ব্যঙ্গাত্মকভাবে টি-সিরিজকে অভিনন্দন জানিয়ে গান এবং নৃত্য পরিবেশন করে। দ্বিতীয় শ্লোকের পরে, পিউডিপাই তার সকল ভক্ত এবং সাবস্ক্রাইবদের তার পুরো কর্মজীবন জুড়ে সমর্থন করার জন্য একটি "ধন্যবাদ" দেন এবং ভিডিওটির সাথে গানের প্রায় শেষের দিকে ক্যামেরায় তার ভক্তদের জন্য একটি "ব্রোফিস্ট" উপহার দেন। অতঃপর পিউডিপাই, রুমি এবং বয়ইনএবান্ড মিলে রাতের আকাশে আতশবাজি চালনা করেন। এই গানের একেবারে শেষ দৃশ্যে ইউটিউবার মিস্টারবিস্ট টি-সিরিজের জন্য ধীর করতালি প্রদান করেন। ২০২০ সালের জুন অনুযায়ী, এই গানের চিত্রসংগীতটি ১৮৫ মিলিয়নের অধিক বার প্রদর্শন করা হয়েছে।
অ্যাপেন্ডিসাইটিস
অ্যাপেন্ডিসাইটিস (Appendicitis) হলো ভার্মিফর্ম অ্যাপেন্ডিক্সের প্রদাহ সাধারণ লক্ষণসমূহ হল তলপেটের ডানদিকে ব্যথা, জ্বর, বমি ইত্যাদি। তবে ৪০% ক্ষেত্রে রোগী সবগুলো লক্ষণ নিয়ে আসে না।  অ্যাপেন্ডিক্স ফেটে গেলে পুরা পেটে সংক্রমণ ছড়িয়ে পড়ে এবং উদর আবরণী বা পেরিটোনিয়ামের প্রদাহ হয় ও সেপসিস হতে পারে।
অ্যাপেন্ডিক্স এর গহ্বর বা লুমেন কোনো কারণে বন্ধ হলে অ্যাপেন্ডিসাইটিস হয় যেমন ফিকালিথ ( Fecalith) বা মল দিয়ে তৈরি ক্যালসিফাইড পাথর, পরজীবী, পিত্তাশয় পাথর, টিউমার ইত্যাদি লুমেন বন্ধ করে দিতে পারে। ফলে অ্যাপেন্ডিক্সের টিস্যুতে রক্ত চলাচল কমে গিয়ে সহজেই ব্যাক্টেরিয়াল ইনফেকশন হয়। প্রদাহের ফলে অ্যাপেন্ডিক্স অনেক ফুলে যায় ফলে এর টিস্যু ক্ষতিগ্রস্ত হয় ও মরে যেতে থাকে। যথাসময়ে চিকিৎসা প্রদান না করলে অ্যাপেন্ডিক্স ফেটে গিয়ে ব্যাক্টেরিয়া পুরা পেটে ছড়িয়ে পড়ে, তীব্র ব্যথা হয়।
রোগীর লক্ষণসমূহ পর্যবেক্ষণ করেই অনেকাংশে রোগ নির্ণয় সম্ভব। রোগের লক্ষণ ও শারীরিক পরীক্ষার মাধ্যমে রোগ নির্ণয় সম্ভব না হলে রেডিওগ্রাফিক চিত্র যেমন সিটি স্ক্যান, আল্ট্রাসনোগ্রাফি ও ল্যাব পরীক্ষার মাধ্যমে রোগ নির্ণয় করা হয়। এক্ষত্রে আল্ট্রাসনোগ্রাফির তুলনায় সিটি স্ক্যান বেশি নির্ভুল। তবে শিশু ও গর্ভবতী নারীর ক্ষেত্রে আল্ট্রাসাউন্ড পছন্দনীয় কারণ সিটি স্ক্যানে তেজস্ক্রিয়তাজনিত ক্ষতি হওয়ার ঝুঁকি অনেক বেশি।
এই রোগের প্রধান চিকিৎসা হচ্ছে অ্যাপেন্ডিসেক্টোমি বা শল্যচিকিৎসার মাধ্যমে অ্যাপেন্ডিক্স কেটে ফেলা। ল্যাপারোটোমি বা ল্যাপারোস্কোপির মাধ্যমে এই অপারেশন করা যায়। দ্রুত সার্জারি এই রোগের জটিলতা বা অ্যাপেন্ডিক্স ফেটে গিয়ে মৃত্যুর সম্ভাবনা কমিয়ে আনে। অ্যান্টিবায়োটিকের ব্যবহার এক্ষত্রে ইনফেকশন কমাতে ভূমিকা রাখতে পারে। তীব্র পেটব্যথার সবচেয়ে প্রধান কারণ এটি। ২০১৩ সালে সারাবিশ্বে প্রায় ১৬ মিলিয়ন ব্যক্তি এই রোগে আক্রান্ত হয়। এবং ৭২০০০ জন মৃত্যু বরণ করে।
মাতিয়াস অলিভেরা
মাতিয়াস অলিভেরা মিরামোন্তেস (Mathías Olivera, ; জন্ম: ৩১ অক্টোবর ১৯৯৭; মাতিয়াস অলিভেরা নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে ইতালীয় ক্লাব নাপোলি এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেন।  তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০১৫ সালে, মাতিয়াস উরুগুয়ে অনূর্ধ্ব-১৮ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় তিন বছর যাবত উরুগুয়ের বয়সভিত্তিক দলের হয়ে খেলার পর, তিনি ২০২২ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।
প্রারম্ভিক জীবন
মাতিয়াস অলিভেরা মিরামোন্তেস ১৯৯৭ সালের ৩১শে অক্টোবর তারিখে উরুগুয়ের মোন্তেভিদেওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মাতিয়াস উরুগুয়ে অনূর্ধ্ব-১৮ এবং উরুগুয়ে অনূর্ধ্ব-২০ দলের হয়ে খেলার মাধ্যমে উরুগুয়ের প্রতিনিধিত্ব করেছেন। উরুগুয়ের বয়সভিত্তিক দলের হয়ে তিনি প্রায় ২ বছরে ৩১ ম্যাচে অংশগ্রহণ করে ৩টি গোল করেছেন।
মাতিয়াস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।
কে. আর. নারায়ণন
কোচেরিল রমন নারায়ানান (২৭ অক্টোবর ১৯২০ – ৯ নভেম্বর ২০০৫) ভারতের ১০ম রাষ্ট্রপতি ছিলেন। এবং ভারতের নবম ভাইস প্রেসিডেন্ট হিসাবে দায়িত্ব পালন করেছিলেন (1992- 1997)। এযাবৎকালে তিনি সবচেয়ে বেশি বয়েসে ভারতের রাষ্ট্রপতি হিসেবে নির্বাচিত হন (৭৭ বছর বয়েসে)।
প্রাথমিক জীবন
ত্রাভাঙ্কোর (বর্তমান কোট্টায়াম জেলা, কেরালা) রাজ্যের পেরুমথানাম, উঝাভুর গ্রামে জন্মগ্রহণ করেন এবং সাংবাদিকতার সাথে একটি সংক্ষিপ্ত কাজ করার পরে এবং তারপরে একটি বৃত্তির সহায়তায় লন্ডন স্কুল অফ ইকোনমিক্সে রাষ্ট্রবিজ্ঞান অধ্যয়ন করার পরে, নারায়ণন তার জীবন শুরু করেন।
কূটনীতিক এবং শিক্ষাবিদ
নেহরু প্রশাসনে ভারতীয় পররাষ্ট্র পরিষেবার সদস্য হিসাবে ভারতে কর্মজীবন । তিনি জাপান, যুক্তরাজ্য, থাইল্যান্ড, তুরস্ক, চীন এবং মার্কিন যুক্তরাষ্ট্রে রাষ্ট্রদূত হিসাবে কাজ করেছিলেন এবং নেহরু তাকে "দেশের সেরা কূটনীতিক" হিসাবে উল্লেখ করেছিলেন।
সাংসদ, কেন্দ্রীয় মন্ত্রী ও উপরাষ্ট্রপতি
তিনি ইন্দিরা গান্ধীর রাজনীতিতে প্রবেশ করেনএর অনুরোধে এবং লোকসভার পরপর তিনটি সাধারণ নির্বাচনে জয়লাভ করেন এবং প্রধানমন্ত্রী রাজীব গান্ধীর মন্ত্রিসভায় প্রতিমন্ত্রী হিসেবে দায়িত্ব পালন করেন ।
রাষ্ট্রপতিত্ব
1992 সালে ভাইস প্রেসিডেন্ট নির্বাচিত হয়ে নারায়ণন 1997 সালে রাষ্ট্রপতি হন। তিনি দলিত সম্প্রদায়ের প্রথম ব্যক্তি যিনি উভয় পদে অধিষ্ঠিত হন।
আসহাবুল কারিয়া
আসহাবুল কারিয়া (আরবী: أصحاب القرية; অর্থাৎ জনপদের অধিবাসী), যারা কওমে ইয়া-সীন নামেও পরিচিত, হলেন এক প্রাচীন জনপদের অধিবাসী যাদের বর্ণনা পাওয়া যায় কুরআন শরীফে। এই জনপদের অবস্থান এবং অধিবাসীদের পরিচ​য় সম্পর্কে অনেক বাহাছের বিষয়।
কুরআন শরীফে
কুরআন শরীফ অনুসারে, আল্লাহ এই বিশেষ কওমের জন্য দুজন নবীকে পাঠিয়েছিলেন। জনপদের লোকেরা তাদের কথা শুনতে অস্বীকার করলে আল্লাহ তাদের মজবুত করার জন্য তেসরা একজন নবীকে পাঠালেন। নবীরা লোকদের বলেছিলেন: "নিশ্চয় আমরা তোমাদের প্রতি পাঠানো রসূল"। সম্প্রদায় নবীদের বাণীকে উপহাস করেছিল এবং বলেছিল "তোমরা তো আমাদের মতই মানুষ, রহমান তো কিছুই নাজিল করেননি। তোমরা শুধু মিথ্যাই বলছ!” নবীগণ উত্তরে কওমকে ধমক দিয়ে বলেছিলেন: "আমাদের রব জানেন, অবশ্যই আমরা তোমাদের প্রতি পাঠানো রসূল আর স্পষ্টভাবে (আল্লাহর বাণী) প্রচার করাই আমাদের দায়িত্ব।।"
কুরআনে বলা হয়েছে যে নবীদেরকে পাথর ছুঁড়ে মারার এবং নির্যাতনের হুমকি দেওয়া হয়েছিল, কিন্তু তারা হার মানতে অস্বীকার করে এবং গুমরাহী বন্ধ করার জন্য এই কওমকে খবরদার করতে থাকে। অতঃপর জনপদের সুদূরপ্রান্ত থেকে এক ব্যক্তি ছুটে এল, যে লোকদেরকে পয়গামের প্রতি ঈমান আনার উপদেশ দিলো এবং তাদেরকে বললো: “হে আমার কওম! তোমরা রসূলদের অনুসরণ কর, অনুসরণ কর তাদের, যারা তোমাদের কাছে কোনো প্রতিদান চায় না, যারা নিজেরাই হেদায়ত লাভ করেছে। বাদের আয়াতগুলি, যা ব্যক্তির বেহেশ্ত প্রবেশ করার বাখান করে, কিছু মুফসসির দ্বারা ব্যাখ্যা করা হয়েছে যে ঐ ব্যক্তি তার ঈমানের জন্য শহীদ হয়েছিল।
ব্যাখ্যা
মুফসসিররা জনপ্রিয়ভাবে এই জনপদটি আন্তাকিয়া শহর চিহ্নিত করেছেন। যে সকল মুফসসিররা আন্তাকিয়া শহরটিকে চিহ্নিত করেছিলেন, তারা কিন্তু ঘটনার তারিখ নিয়ে বিভক্ত ছিলেন। একটি দল বিশ্বাস করেছিল যে এই ঘটনাটি ঈসা নবীর বাদে হয়েছিল এবং ব্যাখ্যা করেছিল যে এই প্রসঙ্গে কুরআনের "রসূল" লফজের এস্তেমাল তিনজন নবীকে নয় বরং ঈসা র তিনজন সাহাবীকে বোঝায় যাদের পয়গাম এলান করার জন্য আন্তাকিয়ায় পাঠানো হয়েছিল। শহীদের নাম কুরআন বা হাদীছের কোথাও স্পষ্টভাবে উল্লেখ করা হয়নি, যদিও তিনি ইয়াসীনের মোমেন হিসেবে পরিচিত। ইবনে কাছীর তার তফসীরে একটি জনপরিচিত গুজব উল্লেখ করেছেন যাতে সাহাবীদেরকে শম'ঊন, ইঊহন্না এবং তেসরার নাম বুলুস করে শনাক্ত করা হ​য়। অন্যান্য মুফসসিররা যারা বিশ্বাস করেন যে শহরটি আন্তাকিয়া কে নির্দেশ করে, তারা ব্যাখ্যা করেছেন যে এটি একটি অনেক পুরানা ঘটনার বয়ান, এবং উল্লেখিত তিনজন রসূল প্রকৃতপক্ষে নবী ছিলেন, যথা সাদুক, মাসদুক এবং শালুম।
বাংলাদেশ সিমেন্ট ম্যানুফ্যাকচারার্স অ্যাসোসিয়েশন
বাংলাদেশ সিমেন্ট ম্যানুফ্যাকচারার্স অ্যাসোসিয়েশন (BCMA) বাংলাদেশের সিমেন্ট কোম্পানিগুলোর একটি সমিতি।
সিমেন্ট রফতানি
বিসিএমএ গত কয়েক বছর ধরে ভারত, বিভিন্ন ইউরোপীয় দেশ এবং আফ্রিকান দেশগুলি সহ বিশ্বের বিভিন্ন দেশে সিমেন্ট রফতানি করে আসছে। বিসিএমএ স্ট্যান্ডার্ড মানের সিমেন্ট তৈরি করে এবং এ কারণে প্রতিবছর বিদেশি চাহিদা বাড়ছে।
বাংলাদেশের সিমেন্ট কোম্পানিগুলো
বাংলাদেশ সিমেন্ট ম্যানুফ্যাকচারার্স অ্যাসোসিয়েশনের সদস্যদের অন্তর্ভুক্ত: এমআই সিমেন্ট ফ্যাক্টরি লি, (ক্রাউন সিমেন্ট), এমিরেটস সিমেন্ট বাংলাদেশ, আল্ট্রাটেক সিমেন্ট, এস আলম সিমেন্ট লিমিটেড (মিনার ব্র্যান্ড এস আলম সিমেন্ট), কনফিডেন্স সিমেন্ট লিঃ, হলসিম বাংলাদেশ, লাফার্জ সুরমা সিমেন্ট লিঃ, মেঘনা সিমেন্ট মিলস লিমিটেড, মীর সিমেন্ট লিমিটেড, মদিনা সিমেন্ট ইন্ডাস্ট্রিজ লিমিটেড (টাইগার ব্র্যান্ড সিমেন্ট)।
পিসি কেমব্রিজ সিনিয়র মাধ্যমিক বিদ্যালয়
alt=school indoors|থাম্ব| পিসি কেমব্রিজ সিনিয়র মাধ্যমিক বিদ্যালয়ের কিছু সুবিধা পিসি কেমব্রিজ সিনিয়র মাধ্যমিক বিদ্যালয় হল ভারতের হিমাচল প্রদেশের সোলান জেলার বাদ্দিতে অবস্থিত একটি বিদ্যালয়।
ইতিহাস
এটি ২০০২ সালে ১৪ জন শিক্ষার্থী নিয়ে যাত্রা শুরু করেছিল।
এখন বিদ্যালয়টিতে প্রায় ১৫০০ শিক্ষার্থী রয়েছে।
বেতোয়া নদী
বেতোয়া বা বেত্রবতী উত্তর ভারতের একটি নদী এবং যমুনার একটি উপনদী।  এটি মধ্যপ্রদেশের হোশঙ্গাবাদের ঠিক উত্তরে বিন্ধ্য পর্বতমালা (রাইসেন) থেকে উৎপন্ন হয়েছে এবং উত্তর পূর্ব দিকে মধ্যপ্রদেশ এবং ওড়ছা হয়ে উত্তরপ্রদেশ পর্যন্ত প্রবাহিত হয়। এর প্রায় অর্ধেক যাত্রাপথ অগম্য এবং সেই অংশটি মালওয়া মালভূমির ওপর দিয়ে প্রবাহিত হয়েছে। বেতোয়া ও যমুনা নদীর সঙ্গমস্থল হল ওড়ছার কাছাকাছি উত্তর প্রদেশের হামিরপুর শহর।
বেতোয়া নদীর সম্মানে, ভারতীয় নৌবাহিনী, তাদের একটি রণতরীর নাম দিয়েছে আইএনএস বেতোয়া।
ইতিহাস
সংস্কৃতে "বেতোয়া" হল বেত্রবতী। এই নদীটির নাম মহাভারতে চর্মনবতী বা চম্বল নদীর সাথে উল্লেখ করা হয়েছে। উভয়ই যমুনার উপ নদী। বেত্রবতী আবার শুক্তিমতী নামেও পরিচিত ছিল। চেদি সাম্রাজ্যের রাজধানী ছিল এই নদীর তীরে। নদীর উৎপত্তিস্থল থেকে যমুনার সঙ্গম পর্যন্ত এই নদীর মোট দৈর্ঘ্য, এর মধ্যে মধ্য প্রদেশে অবস্থিত এবং বাকি অংশ,  উত্তর প্রদেশে। ১৯৭৩ সালে উত্তরপ্রদেশ এবং মধ্যপ্রদেশ রাজ্যের মধ্যে একটি আন্তঃরাজ্য চুক্তি অনুসারে, বেতোয়া নদী বোর্ড আইন, ১৯৭৬ এর অধীনে বেতোয়া নদী বোর্ড (বিআরবি) গঠিত হয়েছিল। কেন্দ্রীয় জলসম্পদ মন্ত্রণালয় বোর্ডের চেয়ারম্যান এবং কেন্দ্রীয় বিদ্যুৎ মন্ত্রী, কেন্দ্রীয় জলসম্পদ প্রতিমন্ত্রী, মুখ্যমন্ত্রী এবং উত্তরপ্রদেশ এবং মধ্য প্রদেশের  অর্থ, সেচ ও বিদ্যুৎ  দপ্তরের ভারপ্রাপ্ত মন্ত্রীরা এর সদস্য।
কিছুসংখ্যক পৌরাণিক সাধুও তাদের মত প্রকাশ করেন যে ভোপালের কোলার বাঁধ অঞ্চলের কাছে মা বেত্রবতী বেতোয়া নদীর উৎপত্তি ঘটেছে।
ভবিষ্যৎ
মধ্যপ্রদেশের নদী সংযোগ প্রকল্পের অংশ হিসাবে বেতোয়া নদীকে কেন নদীর সাথে যুক্ত করা হচ্ছে। শেষ পর্যন্ত ন্যাশনাল বোর্ড ফর ওয়াইল্ডলাইফ (এনবিডব্লিউএল) কেন-বেতোয়ার নদীসমূহের আন্তঃসংযোগের (আইএলআর) প্রকল্পের ছাড়পত্র দিয়েছে। বেতোয়া নদীর আরও একটি উল্লেখযোগ্য প্রকল্প হল মাতাতিলা বাঁধ, যেটি উত্তরপ্রদেশ এবং মধ্যপ্রদেশের মধ্যে নেওয়া একটি চুক্তির মাধ্যমে বাস্তবায়িত। এই অঞ্চলটি পরিযায়ী পাখিদের জন্য গুরুত্বপূর্ণ। কেন এবং বেতোয়া নদীর মধ্যে সংযোগ স্থাপনের জন্য একটি প্রকল্প একটি অনন্য মানুষ-প্রাণী সংঘাতের মঞ্চে পরিণত হয়েছে। কেন্দ্রীয় জল মন্ত্রকের নেতৃত্বে এই প্রকল্পের সমর্থকদের বক্তব্য প্রস্তাবিত দাউদন বাঁধ এবং প্রকল্পের মূল কাঠামো - ২৩০ কিলোমিটার খাল, যেটি কেনের উত্তর প্রদেশ বিভাগ থেকে উদ্বৃত্ত জল মধ্য প্রদেশের বেতোয়ায় এনে ফেলবে, সেটি খুবই প্রয়োজন দুর্ভিক্ষে ক্ষতিগ্রস্ত বুন্দেলখণ্ডের প্রায় ৭,০০,০০০ হেক্টর জমিতে সেচ দেওয়ার জন্য।
পাঁচপীর মাজার রেলওয়ে স্টেশন
পাচঁপীর মাজার রেলওয়ে স্টেশন বাংলাদেশের রাজশাহী বিভাগের বগুড়া জেলার একটি রেলওয়ে স্টেশন।
অবস্থান
পাঁচপীর মাজার রেলওয়ে স্টেশন সান্তাহার-কাউনিয়া লাইনের সান্তাহার-বগুড়া অংশে অবস্থিত।
ইতিহাস
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে  ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । এ সময় পাঁচপীর মাজার রেলওয়ে স্টেশন তৈরি করা হয়।  বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়।
পরিষেবা
পাঁচপীর মাজার রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
হুসাইন হুতাক
শাহ হুসাইন হুতাক, (পশতু, দারি, উর্দু, আরবি: ‌شاه حسين هوتک) ছিলেন হুতাক রাজবংশের পঞ্চম ও শেষ শাসক। তিনি প্রথম হুতাক শাসক মীরওয়াইস হুতাকের পুত্র। জাতিগতভাবে তিনি গিলজি গোত্রের একজন পশতুন ছিলেন। তার ভাই মাহমুদ হুতাক ১৭২৫ খ্রিষ্টাব্দে মারা যাওয়ার পর তিনি শাসনভার লাভ করেন। তিনি পশতু ভাষার একজন কবিও ছিলেন। তার চাচাত ভাই আশরাফ হুতাক ইসফাহান থেকে অধিকাংশ পারস্য শাসন করেছেন। অন্যদিকে হুসাইন হুতাক কান্দাহার থেকে বর্তমান আফগানিস্তান শাসন করেছেন।
আশরাফ হুতাক ১৭২৯ খ্রিষ্টাব্দে মারা যান। ফলে পারস্যে হুতাক শাসন অল্প সময়ের মধ্যে সমাপ্ত হয়। কিন্তু আফগানিস্তানে হুতাক শাসন বজায় ছিল। ১৭৩৮ খ্রিষ্টাব্দে নাদির শাহ এই অঞ্চল জয় করেন। ১৭৪৭ খ্রিষ্টাব্দে শেষ আফগান সাম্রাজ্য স্থাপন ও আধুনিক আফগানিস্তানের পূর্বসূরি রাষ্ট্র প্রতিষ্ঠার পূর্বে এটি ছিল একটি সংক্ষিপ্ত বিরতিকাল।
কোস্টাল বায়োডাইভার্সিটি, মেরিন ফিশারিজ ও ওয়াইল্ডলাইফ রিসার্চ সেন্টার
কোস্টাল বায়োডাইভার্সিটি, মেরিন ফিশারিজ ও ওয়াইল্ডলাইফ রিসার্চ সেন্টার হল চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের দ্বিতীয় আউটরিচড ক্যাম্পাস। এই ক্যাম্পাসটি কক্সবাজার জেলার দরিয়ানগর এলাকায় অবস্থিত। এই ক্যাম্পাসের আয়তন ৫ একর। এই ক্যাম্পাসটি বাংলাদেশের স্বায়ত্তশাসিত বিশ্ববিদ্যালয়গুলোর মধ্যে প্রথম আউটরিচ ক্যাম্পাস।
ইতিহাস
২০১৫ সালের নভেম্বর মাসে কোস্টাল বায়োডাইভার্সিটি, মেরিন ফিশারিজ ও ওয়াইল্ডলাইফ রিসার্চ সেন্টার - এর উদ্বোধন করেন তৎকালীন শিক্ষামন্ত্রী নুরুল ইসলাম নাহিদ। চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের মূল ক্যাম্পাসের আয়তন মাত্র ৭ একর হওয়ায় সেখানে অন্য কোন ইন্সটিটিউট স্থাপন করা সম্ভব না। তাই মূল ক্যাম্পাসের বাইরে নতুন ক্যাম্পাস স্থাপনের নীতিগত সিদ্ধান্তে গিয়েছে বিশ্ববিদ্যালয় কর্তৃপক্ষ। এর জন্য ২০১০ সালে বিশ্ববিদ্যালয়ের আইনেও সংশোধন আনা হয়। ২০১৬ সাল থেকে এই ক্যাম্পাস চালু হয়। সিভাসুর মৎস্যবিজ্ঞান অনুষদের ৩৫ জন শিক্ষার্থীকে নিয়ে ইন্টার্নশিপ প্রোগ্রামের আওতায় এই ক্যাম্পাসের কার্যক্রম শুরু হয়। ২০১৫ সালে কক্সবাজারে সরকার বিশ্ববিদ্যালয়টির প্রথম আউটরিচ ক্যাম্পাসের জন্য দরিয়ানগর এলাকার ঝিলংজা মৌজার ৫ একর জমি বিশ্ববিদ্যালয়কে বুঝিয়ে দেয়। জমির মূল্য বাবদ পরিশোধ করা হয় দুই কোটি ৭৬ লাখ ৯০ হাজার ২৬২ টাকা। ক্যাম্পাসটি নির্মাণ করতে প্রাথমিকভাবে ৮০ কোটি টাকা বরাদ্দ দেয়া হয়। পুরো ক্যাম্পাসটি নির্মাণে ব্যয় ধরা হয়েছে ২৫৬ কোটি টাকা। ২০১৫ সালের ৩ অক্টোবর স্থানীয় মানুষজনের পক্ষ থেকে বিশ্ববিদ্যালয়টির তৎকালীন উপাচার্য গৌতম বুদ্ধ দাশকে সংবর্ধনা প্রদান করা হয়। ভবিষ্যৎ-এ এই ক্যাম্পাসের জন্য নির্মিত মসজিদ, মেডিকেল সেন্টার স্থানীয় মানুষদের জন্যও উন্মুক্ত থাকবে।
ক্যাম্পাস
এই ক্যাম্পাসে গবেষকদের জন্য একটি রিসার্চ ডরমিটরি আছে। এছাড়া একটি মেরিন রিসার্চ হ্যাচারিও রয়েছে। এখানে মূলত বিদেশী প্রযুক্তির সাহায্যে তেলাপিয়া, পাঙ্গাস, ভেটকি সহ অন্যান্য সামুদ্রিক মাছগুলো চাষ করা হবে। ২০২২ সালের ৪ জুন এই হ্যাচারির উদ্বোধন করেন তৎকালীন শিক্ষামন্ত্রী ড. দিপু মনী।
দেকামেরোন
দেকামেরোন (প্রাচীন গ্রিক ভাষায় δἐκα, déka, "দশ" এবং ἡμέρα, hēméra "দিন", এর সম্পূর্ণ অর্থ হল "দশ দিনের অপেরা" ) হল ১৪শ শতকের (সম্ভবত ১৩৪৯ এবং ১৩৫১ সালের মধ্যে) জিওভান্নি বোক্কাচ্চোর লেখা একশটি গল্পের একটি সংগ্রহ।
একে ১৪শ শতকের, ইউরোপের সাহিত্যের প্রধান কার্যাবলীর একটি বিবেচনা করা হয়। বইটি একদল তরুণ-তরুণী কথা বর্ণনা করে। এই সময় কাল মৃত্যু ফ্লোরেন্স দেখা দিয়েছিল। তিন জন তরুণ এবং সাত জন তরুণী কাল মৃত্যুর হাত থেকে রহ্মা পাওয়ার জন্য দশ দিন শহরের বাইরে অবস্থান করে। সময় কাটা বার জন্য প্রত্যেক সদস্য প্রতি রাত্রিতে একটি করে গল্প বলে। এই ভাবে দশ দিনে মোট একশটি গল্প বলে কাটিয়ে দেয়।
সিমোনা হালেপ
সিমোনা হালেপ (জন্ম: ২৭ সেপ্টেম্বর, ১৯৯১) কোস্তানার ডরুজান শহরে জন্মগ্রহণকারী রোমানিয়ার পেশাদার মহিলা টেনিস খেলোয়াড়। ২০১৭ থেকে ২০১৯ সালের মধ্যে তিনি ২ বার শীর্ষ স্থান অধিকার করেন, মোট ৬৪ সপ্তাহের জন্য।  এটি WTAর ইতিহাসে ১১তম। তিনি ২০১৭ ও ২০১৮ বর্ষ শেষ শীর্ষ স্থান অধিকার করেছিলেন। তিনি ২টি একক গ্ৰ্যান্ড স্ল্যাম জিতেছেন- ২০১৮ ফ্রেঞ্চ ওপেন এবং ২০১৯ উইম্বলডন। তিনি ২০১২ সাল শেষে তিনি প্রথমবারের মতো বিশ্বের শীর্ষ ৫০ র‌্যাঙ্কিংয়ে প্রবেশ করেন। আগস্ট, ২০১৩ সালে শীর্ষ ২০ ও অস্ট্রেলিয়ান ওপেনের কোয়ার্টার ফাইনাল শেষে ২৭ জানুয়ারি, ২০১৪ সালে শীর্ষ ১০-এর সদস্য হন যা অব্যাহত থাকে ৮ অগাস্ট, ২০২১ অব্দি - ৩৭৩ সপ্তাহ ধরে। এটি ইতিহাসে ৮ম দীর্ঘতম।
প্রারম্ভিক জীবন
আরোমানীয় বংশোদ্ভূত স্তেরে ও তানিয়া হালেপ দম্পতির সন্তান তিনি। তার বাবা সাগিতা স্তেজারু দলের পক্ষে ফুটবল খেলেছেন। এছাড়াও একটি দুগ্ধজাত কারখানা পরিচালনা করেন।   চার বছর বয়স থেকে বড় ভাইকে অনুসরণ করে টেনিস খেলতে শুরু করেন। ছয় বছর বয়স থেকে নিয়মিতভাবে দৈনিক অনুশীলন করতে থাকেন। ১৬ বছর বয়সে টেনিসে কর্মজীবন অতিবাহিত করার লক্ষ্য নিয়ে বুখারেস্টে চলে যান। জাস্টিন হেনিন ও আন্দ্রি পাভেলকে শৈশবে তার আদর্শ হিসেবে বেছে নিয়েছিলেন।
খেলোয়াড়ী জীবন
২০১৩ সালে এক পঞ্জিকাবর্ষে তিনি তার প্রথম ৬টি ডব্লিউটিএ’র শিরোপা লাভ করেন। কেবলমাত্র স্টেফি গ্রাফ ১৯৮৬ সালে ৭টি শিরোপা জয় করেছিলেন। এরফলে তিনি ডব্লিউটিএ’র সেরা উন্নীত খেলোয়াড়সহ ইএসপিএন সেন্টার কোর্টের ২০১৩ সালের সেরা উন্নীত খেলোয়াড়ের মর্যাদা লাভ করেন। ২০১৪ সালে প্রথম গ্র্যান্ড স্ল্যাম ফাইনাল হিসেবে ফ্রেঞ্চ ওপেন ফাইনালে অংশ নেন। মারিয়া শারাপোভা’র বিপক্ষে মাঠে নেমে ৩ সেটের ফাইনালে হেরে যান। একই বছর ডব্লিউটিএ ফাইনালে সেরেনা উইলিয়ামসের কাছে পরাজিত হন। ২৩ বছর বয়সী হালেপ ইতোমধ্যে বর্তমান ও সাবেক বিশ্বের ১নং খেলোয়াড় ও গ্র্যান্ড স্ল্যাম প্রতিযোগিতার চ্যাম্পিয়ন সেরেনা উইলিয়ামস, ভেনাস উইলিয়ামস, আনা ইভানোভিচ, জেলেনা জাঙ্কোভিচ, ক্যারোলিন উজনিয়াস্কি, লি না, সামান্থা স্তোসার ও পেত্রা কেভিতোভাকে পরাজিত করেছেন।
আলি শাহ দুররানি
সুলতান আলি শাহ দুররানি ছিলেন দুররানি সাম্রাজ্যের শাসক। ১৮১৮ থেকে ১৮১৯ খ্রিষ্টাব্দ পর্যন্ত তিনি শাসন করেছেন। তিনি তিমুর শাহ দুররানির পুত্র। তার ভাই আইয়ুব শাহ দুররানির হাতে তিনি ক্ষমতাচ্যুত হন।
মাইকোব্যাক্টেরিয়াম টিউবারকিউলোসিস
যক্ষা রোগের লক্ষণসমূহ :
১। রোগীর ওজন কমতে থাকে, আস্তে আস্তে শরীর দুর্বল হতে থাকে।
২। সাধারণত তিন সপ্তাহের বেশি সময় কাশি থাকে।
৩। খুশখুসে কাশি হয় এবং কখনো কখনো কাশির সাথে রক্ত যায়।
৪। রাতে ঘাম হয়, বিকেলের দিকে জ্বর আসে, দেহের তাপমাত্রা খুব বেশি বাড়ে না।
৫।বুকে পিঠে ব্যথা হয়।
পাঁচবিবি উপজেলা
পাঁচবিবি উপজেলা বাংলাদেশের জয়পুরহাট জেলার একটি প্রশাসনিক এলাকা।
অবস্থান ও আয়তন
এই উপজেলার আয়তন ২৭৮.৫৩ বর্গ কিমি। উত্তরে দিনাজপুর জেলার হাকিমপুর উপজেলা ও ঘোড়াঘাট উপজেলা এবং ভারতের পশ্চিমবঙ্গ, দক্ষিণে জয়পুরহাট সদর উপজেলা, পূর্বে গাইবান্ধা জেলার গোবিন্দগঞ্জ উপজেলা ও কালাই উপজেলা, পশ্চিমে জয়পুরহাট সদর উপজেলা ও ভারতের পশ্চিমবঙ্গ। প্রধান নদী : ছোট যমুনা, তুলসীগঙ্গা ও হরবতী।
ইতিহাস
পাঁচবিবি উপজেলা একটি প্রাচীন স্থান। এখানে খ্রিষ্ট পূর্ব সময়কাল থেকে বিভিন্ন সময় জনপদ তৈরী হয়েছে। নামকরণের বিভিন্ন মত রয়েছে। পূর্বে এই উপজেলার নাম ছিল লালবাজার থানা। পারস্যের বণিকেরা লালবাজার এলাকার সমৃদ্ধি দেখে পানসিভার শব্দ থেকেও পাঁচবিবি নাম করণ হতে পারে বলেও কিংবদন্তি রয়েছে। কেউ বলেছেন প্রাচীন জনপদ পঞ্চগৌড় এর রাজধানী ছিল পাঁচবিবি। পঞ্চগৌড় বিকৃত হয়ে পঞ্চগৌরীতে এবং পঞ্চগৌরী রূপান্তরিত হয়ে পঞ্চ হতে পাঁচ এবং গৌরী হতে বিবি অর্থাৎ পাঁচবিবি হয়েছে। একজন ঐতিহাসিক বলেছেন পাঞ্চাবিবি নামের একজন বৃদ্ধার জমিতে পাঁচবিবি রেলষ্ট্রেশন স্থাপিত হয়। ফলে রেলষ্ট্রেশনের নাম রাখা হয় পাঁচবিবি এবং সেখান থেকে পাঁচবিবি হয়েছে। নাম করণের ক্ষেত্রে বিতর্ক থাকলেও ইতিহাস পর্যালোচনা করলে দেখা যায় আনুমানিক বাংলা ১১০০ সালে (১৭০০খ্রীঃ) বাগুড়ী (বর্তমান খাসবাগুড়ী) এলাকায় এক মুসলিম দরবেশ এর পর্যায়ক্রমে পাঁচ জন বিবি ছিলেন। তারা প্রত্যেকে ধর্মপরায়ন, কামেল, ও শ্রদ্ধেয়া ছিলেন। পাঁচজন স্ত্রী মৃত্যুবরণ করলে খাসবাগুড়ী ছোট যমুনা এর তীরবর্তী স্থানে তাদের পাঁচটি মাজার স্থাপিত হয়। তাদের স্মৃতি ও সম্মানার্থে তখনএলাকাবাসী সে স্থানকে ‘পাঁচবিবি দরগাহ’ পরর্বতীতে ‘পাঁচবিবি’ নামে ডাকত। খাসবাগুড়ী স্থানটি এখনও পুরানো পাঁচবিবি নামে সমাধিক পরিচিত। নদীভাঙ্গনের কারণে ১৮৬৮ সালে ১৬ই মার্চ লালবাজার থানা সদর বেল-আমলার লালবাজার স্থান হতে পাঁচবিবি দরগায় তথা পাঁচবিবিতে স্থানান্তর করা হয়। তথন থেকে এর নাম হয় পাঁচবিবি। এ ছাড়া স্থানীয় লোকমুখে কথিত আছে যে, পূর্বে পুরানা পাঁচবিবি এলাকায় পীরের পাঁচ জন স্ত্রী বা বিবি ছিলেন। সেই পীরের পাঁচ বিবি থেকে পাঁচবিবি নামকরণ করা হয়েছে।
প্রশাসনিক এলাকা
উপজেলা শহর ৯টি ওয়ার্ড ও ১৩টি মহলা নিয়ে গঠিত । আয়তন ৫.৮৩ বর্গ কিমি। জনসংখ্যা ২০১০২; পুরুষ ৫২.৩০%,মহিলা ৪৭.৭০%। জনসংখ্যার ঘনত্ব প্রতি বর্গ কিমি ৩৪৪৮জন। শিক্ষার হার ৫২.২%। প্রশাসন পাঁচবিবি থানা সৃষ্টি ১৮৬৮সালে । বর্তমানে এটি উপজেলা । ইউনিয়ন ৮, গ্রাম ২৫৭, মৌজা ২২২, পৌরসভা ১।
পৌরসভা
ইউনিয়ন সমূহ
জনসংখ্যার উপাত্ত
জনসংখ্যা ২,৪০,৭৯৭ জন; পুরষ ১,২৩,৯০৯ জন ও মহিলা ১,১৬,৮৮৮ জন।
স্বাস্থ্য
পাঁচবিবি উপজেলা স্বাস্থ্য কমপ্লেক্স বালিঘাটা ইউনিয়নের গণেশপুর গ্রাম এ অবস্থিত বর্তমানে পাঁচবিবি পৌরসভার অন্তরগত উপজেলার বিভিন্ন অংশ হতে জনগণ স্বাস্থ্যসেবা নেওয়ার জন্য আসে
শিক্ষা
শিক্ষার গড় হার ৩০.৬%; পুরুষ ৩৮.১%, মহিলা ২২.৭%।
উচ্চ মাধ্যমিক পর্যায়ে পাঁচবিবি উপজেলায় প্রথম সারিতে আছে পাঁচবিবি লাল বিহারী পাইলট সরকারি উচ্চ বিদ্যালয় ও পাঁচবিবি নছির মন্ডল সরকারি বালিকা উচ্চ বিদ্যালয়। মহীপুর হাজী মহাসীন সরকারি কলেজ পাঁচবিবিতে উচ্চশিক্ষার জন্য খ্যাত।
অর্থনীতি
অধিকাংশ মানুষ কৃষির উপর নির্ভরশীল। বর্তমানে কচু এবং কচুর লতি বিদেশে রপ্তানী হয়।তবে বাসাভাড়া, ব্যবসা, পরিবহন ব্যবসার মাধ্যমেও অর্থনীতি চলে।|
যোগাযোগ ব্যবস্থা
পাঁচবিবি হতে পার্শ্ববর্তী জেলাসহ বিভিন্ন জেলায় বাস এবং ট্রেনের মাধ্যমে যাওয়া যায়।পাঁচমাথা রোডে রেলস্টেশন অবস্থিত এবং বালিঘাটা বাজারে বাস টার্মিনাল অবস্থিত।বিভিন্ন বাস রয়েছে।যেমন- হানিফ, শ্যামলী, মামুন, অাহাদ, স্বাক্ষর, রোমার ও এসঅাই।
পূজা এন্টারটেইনমেন্ট
পূজা এন্টারটেইনমেন্ট একটি ভারতীয় প্রযোজনা এবং বিতরণ কোম্পানি, যেটি ১৯৯৫ সালে বাসু ভগনানী দ্বারা প্রতিষ্ঠিত হয়েছিল।
ঈশ্বরদী জংশন রেলওয়ে স্টেশন
ইতিহাস
১৮৭৮ সালে, কলকাতা থেকে শিলিগুড়ি রেলপথটি দুটি ভাগে বিভক্ত ছিল। প্রথম ভাগটি ছিল পূর্ববঙ্গ রাজ্যের রেলপথ ধরে কলকাতা স্টেশন (বর্তমানে শিয়ালদহ) থেকে পদ্মা নদীর দক্ষিণ তীরের দামুকদিয়া ঘাট পর্যন্ত ১৮৫ কিমির পথযাত্রা, তারপর ফেরিতে করে নদীর পেরিয়ে দ্বিতীয় যাত্রা শুরু হত। উত্তরবঙ্গ রেলপথের ৩৩৬ কিলোমিটার মিটার গেজ লাইনটি পদ্মার উত্তর তীরের সারাঘাটকে শিলিগুড়ির সাথে সংযুক্ত করেছিল। এই সময়কালেই ঈশ্বরদী রেলস্টেশন হিসাবে তৈরি হয়।
হার্ডিঞ্জ ব্রিজটি নির্মাণাধীন থাকার সময়, শাকোল-সান্তাহার ভাগটি ১৯১০-১৯১৪ সালের মধ্যে ব্রডগেজে রূপান্তরিত হয়। হার্ডিঞ্জ ব্রিজটি ১৯১৫ সালে চালু হয়। সেতুটি চালুর উত্তর ও দক্ষিণাঞ্চলের সঙ্গে যোগাযোগ স্থাপনের জন্য ঈশ্বরদী রেলওয়ে জংশন স্থাপিত হয়। ২ কিলোমিটার দীর্ঘ ইয়ার্ড ও স্টেশনটিতে ১৭টি রেললাইন স্থাপন করা হয়।
১৯৯৯ সালে ৪.৮ কিলোমিটার (৩ মাইল) দীর্ঘ বঙ্গবন্ধু সেতু নির্মাণের ফলস্বরূপ, রেলের প্রয়োজনীয়তা পুনর্নির্ধারণ করা হয়। প্রথমত, রেলওয়ে ব্যবস্থার পূর্ব অংশটি পশ্চিমাঞ্চলের সাথে সংযুক্ত করার জন্য, জয়দেবপুর থেকে জামতৈল পর্যন্ত ৯৯ কিলোমিটার (৬২ মাইল) দীর্ঘ নতুন ডুয়েলগেজ লাইন তৈরি করা হয়ে। দেশের দুটি অংশে দুটি ভিন্ন গেজের সমস্যাটি দ্বৈত গেজ প্রবর্তন করে সমাধান করা হয়। দ্বিতীয়ত, জামতৈল থেকে পার্বতপুর পর্যন্ত ২৪৫ কিলোমিটার (১৫২ মাইল) দৈর্ঘ্যের ব্রডগেজ ট্র্যাকটি দ্বৈত গেজে রূপান্তরিত করা হয়।
পরিষেবা
ঈশ্বরদী রেলওয়ে স্টেশন দিয়ে চলাচল কারী ট্রেনের তালিকা নিম্নে উল্লেখ করা হলো:
পারখি ইউনিয়ন
পারখি ইউনিয়ন বাংলাদেশের টাঙ্গাইল জেলার অন্তর্গত কালিহাতী উপজেলার একটি ইউনিয়ন।
ভৌগোলিক উপাত্ত
পারখি ইউনিয়নের মোট আয়তন ৬৪২২ একর।ঘরবাড়ির সংখ্যা ৪৬২২ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী পারখি ইউনিয়নের মোট জনসংখ্যা ১৯১৬৪ জন।এদের মধ্যে ৯০৭৬ জন পুরূষ এবং ১০০৮৮ জন মহিলা। প্রতি ব:কি: এ ৭৩৭ জন লোক বাস করে।
চাঙ্কায়া
চাঙ্কায়া তুরস্কের আঙ্কারার একটি জেলা। এখানে তুরস্কের মহান জাতীয় সভা সহ তুরস্কের প্রায় সমস্ত বিদেশী দূতাবাস সহ অনেক সরকারি ভবন রয়েছে। চাঙ্কায়া একটি মহাজাগতিক জেলা এবং আঙ্কারার সাংস্কৃতিক ও আর্থিক কেন্দ্র হিসেবে বিবেচিত হয়। থাম্ব|কুজুলায় এমেজ ব্যবসা কেন্দ্র এমেক ব্যবসা কেন্দ্র (১৯৫৯-১৯৬৫) সহ উত্তর-পশ্চিম থেকে কুজুলায় চত্ত্বরের একটি দৃশ্য।
জনসংখ্যা
২০১৬ সালে কেন্দ্রীয় প্রদেশের জনসংখ্যা ছিলো দশ লাখের কাছাকাছি।
ইতিহাস
বাম|থাম্ব|রাষ্ট্রপতি আতাতুর্ক ও তার সহকর্মীরা তুরস্কের মহান জাতীয় সংসদের ভবন ছেড়ে যাচ্ছেন (১৯৩০)। ১৯২৩ সালে তুরস্ক প্রজাতন্ত্রের প্রতিষ্ঠার আগ পর্যন্ত চাঙ্কায়া শহরের দক্ষিণে বাগান ও বাগানের একটি পাহাড়ের ধারে ছিলো, বিপরীত পাহাড়ে আঙ্কারা কেল্লা (কাল) ঘিরে যার উত্থাব সময়ের সাথে সাথে হয়েছিল। ১৯২০-এর দশকে সবকিছু বদলে যায় যখন মোস্তফা কামাল আতাতুর্ক বাগানের একটি বাড়িতে থাকতে আসেন। আতাতুর্ক আঙ্কারাকে নতুন প্রজাতন্ত্রের রাজধানী হিসেবে বেছে নেন এবং ১৯২০ থেকে ৩০-এর দশকে বিশেষত চাঙ্কায়ার দিকে শহরটি দ্রুত বৃদ্ধি পায়। ১৯৩৪ সালে লেখক ইয়াকুপ কাদরি কারাওসমানওলু এই এলাকাটিকে "একটি কাঠের সেতু, একটি নোংরা রাস্তা" এবং আপনি যখন পাহাড়ের চারপাশে আসেন তখন আপনি একটি পাহাড়ের ধার দেখতে পান, মৃদু আকৃতিতে সবুজ। এটা হল চাঙ্কায়া" হিসেবে বর্ণনা করেছিলেন। চাঙ্কায়া শেষ পর্যন্ত পরবর্তী বছরগুলোয় আঙ্কারার বৃহত্তম কেন্দ্রীয় জেলাগুলোর মধ্যে অন্যতম হয়ে ওঠে।
জলবায়ু
চাঙ্কায়ার জলবায়ু ঠান্ডা ও নাতিশীতোষ্ণ। চাঙ্কায়ায় গ্রীষ্মের মাসগুলোর তুলনায় শীতের মাসগুলোতে বেশি বৃষ্টি হয়। এর কোপেন-গিগার জলবায়ু শ্রেণীবিভাগ হল ডিএসএ। চাঙ্কায়ায় বার্ষিক গড় তাপমাত্রা ১১.৫ °সে. এক বছরে গড় বৃষ্টিপাত হয় ৩৮৪ মিমি।
সংস্কৃতি
প্রজাতন্ত্রের প্রথমদিকের ভবনগুলো ছিলো মহা উসমানীয় শৈলীর, কিন্তু বর্তমানে চাঙ্কায়ায় বেশ কয়েকটি চিত্তাকর্ষক আধুনিক ভবন রয়েছে। জেলাটিতে একটি নতুন ভবনে জাতীয় গ্রন্থাগার সহ প্রচুর জাদুঘর, নাট্যমঞ্চ, প্রেক্ষাগৃহ, সাংস্কৃতিক সমিতি, বই বিক্রেতা, প্রকাশক ও গ্রন্থাগার রয়েছে। জেলার অনেক রাস্তা কবি, লেখক ও চিন্তাবিদদের নামে নামকরণ করা হয়েছে।
এই জেলায় আঙ্কারার সর্বাধিক পরিচিত উচ্চ বিদ্যালয় ও প্রচুর সংখ্যক বিশ্ববিদ্যালয়ের ভবন রয়েছে, যার মধ্যে এমইটিইউ, বিলকেন্ট বিশ্ববিদ্যালয় এবং (বেশিরভাগ অংশ) হাজেত্তেপে বিশ্ববিদ্যালয়ের বড় ক্যাম্পাস রয়েছে। চাঙ্কায়া বিশ্ববিদ্যালয় হলো ব্যবসায়ী সিটকি আল্পের মালিকানাধীন একটি বেসরকারি প্রতিষ্ঠান, এটি ১৯৯৭ সালে বেশ কয়েকটি প্রাক্তন বিদ্যালয় ভবন নিয়ে চালু করা হয়েছিলো।
পার্শ্ববর্তী এলাকা
২০১৭ সালের হিসাব অনুযায়ী চাঙ্কায়ায় ১২৪টি মহল্লা রয়েছে।
রাজনীতি ও সরকার
চাঙ্কায়া সর্বদা রাজনীতি, সরকার ও কূটনীতিতে গুরুত্বপূর্ণ ভূমিকা পালন করেছে, কারণ মহান জাতীয় সভা এই জেলায় অবস্থিত এবং তুরস্কের রাষ্ট্রপতির প্রাক্তন বাসভবন। এই জেলায় বিভিন্ন দূতাবাস রয়েছে।
চাঙ্কায়া স্থানীয় নির্বাচনে উভয় ক্ষেত্রেই একটি অপ্রতিরোধ্যভাবে প্রজদ প্রভাবিত জেলা। সাধারণ নির্বাচনের ক্ষেত্রে দলটির জনসমর্থন রয়েছে। চাঙ্কায়া জেলা পরিষদে প্রজদের একটি দারুন সংখ্যাগরিষ্ঠতা রয়েছে, জেলা পরিষদের ৪৫ সদস্যের মধ্যে ৩৭ জন তাদের দলের সদস্য।
ভূ বিজ্ঞান মন্ত্রক (ভারত)
ভূ বিজ্ঞান মন্ত্রক ভারত সরকারের ভূ/পৃথিবী বিষয়ক গবেষণা বা পর্যালোচনার লক্ষ্যে গঠিত হয়। ২০০৬ সালে ভারত আবহাওয়া অধিদফতর, জাতীয় মাঝারি পরিসীমা আবহাওয়ার পূর্বাভাস কেন্দ্র, ভারতীয় ক্রান্তীয় আবহাওয়া  প্রতিষ্ঠান, পৃথিবী  ঝুঁকি মূল্যায়ন কেন্দ্র এবং মহাসাগর উন্নয়ন মন্ত্রক এর সমন্বয়ে গঠিত হয়।
ভান্ডিরবন
ভান্ডিরবন বা রাধাকৃষ্ণের বিবাহের স্থান হল একটি হিন্দু মন্দির যা হিন্দু দেবতা রাধা ও কৃষ্ণকে উৎসর্গ করে। মন্দিরের স্থানটি ভারতের উত্তর প্রদেশের মথুরা জেলার মান্ট নির্বাচনী এলাকার ভান্ডিরবন গ্রামে রয়েছে। স্থানটির সাংস্কৃতিক গুরুত্ব রয়েছে কারণ ব্রহ্মবৈবর্ত পুরাণ ও গর্গ সংহিতার মতো সংস্কৃত শাস্ত্র অনুসারে, রাধাকৃষ্ণ ভন্ডীরবন বনে ব্রহ্মার উপস্থিতিতে বিয়ে করেছিলেন, যারা তাদের বিয়ের অনুষ্ঠানের পুরোহিতও হয়েছিলেন। প্রতি বছর, এই ঐশ্বরিক বিবাহ ফুলেরা দুজ উপলক্ষে উদযাপিত হয় যা সাধারণত মার্চ মাসে পড়ে।
ভান্ডিরবন ব্রজ অঞ্চলের অন্যতম পবিত্র বন হিসেবে তালিকাভুক্ত। ভান্ডিরবনের প্রাঙ্গনে, ভেনু কুপ আছে, পবিত্র কূপ যা ভগবান কৃষ্ণ নিজেই তাঁর বাঁশি দিয়ে তৈরি করেছিলেন বলে বিশ্বাস করা হয়েছিল। ভেনু কুপের কাছে, এক জোড়া বিশাল ভান্ডির ভাত (বটগাছ) আছে যার নীচে রাধাকৃষ্ণের বিবাহ অনুষ্ঠান হয়েছিল। বর্তমানে, ভান্ডির ভাটের নীচে রাধাকৃষ্ণের একটি ছোট মন্দির রয়েছে। এছাড়াও মন্দির চত্বরে ভগবান বলরামকে উৎসর্গ করা একটি মন্দির রয়েছে।
আইয়ুব শাহ দুররানি
আইয়ুব শাহ দুররানি ছিলেন আফগানিস্তানের শাসক। ১৮১৯ থেকে ১৮২৩ খ্রিষ্টাব্দ পর্যন্ত তিনি শাসন করেছেন। তিনি তিমুর শাহ দুররানির পুত্র। তার শাসনামলে কাশ্মির হাতছাড়া হয় এবং তা ভারতের ইতিহাসে নতুন অধ্যায় সৃষ্টি করে। ১৮২৩ খ্রিষ্টাব্দে বারাকজাইদের হাতে তিনি বন্দী হন। ফলে দুররানি সাম্রাজ্যের সমাপ্তি ঘটে। মুক্তি লাভের পর তিনি পাঞ্জাবে পালিয়ে যান। সেখানে ১৮৩৭ খ্রিষ্টাব্দে তিনি মৃত্যুবরণ করেন।
লি লিসান
লি লিসান (১৮ নভেম্বর ১৮৯৯ – ২২ জুন ১৯৬৭) ছিলেন প্রথমদিকের চীনা কমিউনিস্ট আন্দোলনের কর্মী এবং ১৯২৮-৩০ সময়কালে পর্যন্ত চীনা কমিউনিস্ট পার্টির সর্বোচ্চ নেতা এবং পলিটব্যুরো সদস্য এবং পরবর্তীতে কেন্দ্রীয় কমিটির সদস্য।
তিনি ১৯২১ সনে চীনা কমিউনিস্ট পার্টির প্যারিস শাখার প্রচার সম্পাদক নিযুক্ত হন। দেশে ফেরার পর লিউ শাওচি-এর সাথে শ্রমিকদের মধ্যে কাজ শুরু করেন। ১৯২৬ সনে সেই পার্টির কেন্দ্রীয় কমিটির সদস্য হন। পরের বছর চেন তু শিউ-কে সমালোচনা করে নেতৃত্বে চলে আসেন। ১৯২৮ সনে সাধারণ সম্পাদক হন। তিনি সার্বিক ব্যাপক অভিযানের মধ্য দিয়ে ক্ষমতা দখলের ডাক দেন। মাও সেতুং তার বিরোধিতা করেন। ফলে তিনি মাওকে সামরিক ক্ষমতা ত্যাগের নির্দেশ দেন। মাও বরং বিপরীতে লি লিসান অনুরাগী লিউ তে চাও-কে 'ফু তিয়েন বিদ্রোহে' পরাজিত করেন। লি লিসান ১৯৩১-এ নেতৃত্ব থেকে অপসারিত হয়ে মস্কো যান। সেখানে ত্রতস্কির সমর্থন করায় গ্রেপ্তার হন। পরে মুক্ত হয়ে ফিরে এলে আবার পার্টির কেন্দ্রীয় কমিটিতে নির্বাচিত হন। তখন তিনি হন লিন পিয়াও-এর রাজনৈতিক উপদেষ্টা। ১৯৫৩-তে আবার পদচ্যুত হন। আত্মসমালোচনার পর ১৯৫৬ সালে তিনি আবার কেন্দ্রীয় কমিটির সদস্য হন। ২২ জুন, ১৯৬৭তে তার মৃত্যু হয়।
বিচ্যুতি
লি লিসান ও তার অনুচরবর্গ চীনা বিপ্লবের অসম বিকাশ স্বীকার করেনি, তারা দাবি করে যে শহরের লড়াইয়ের সংগে গ্রামাঞ্চলে লড়াইয়ের, শ্রমিকশ্রেণির আন্দোলনের সংগে কৃষক আন্দোলনের কোনো মৌলিক পার্থক্য নেই, যেহেতু সব লড়াই তীব্র হয়েছে। তারা আরও মনে করত যে কেবল বড় বড় শহরের অভ্যুত্থান দ্বারাই দেশব্যাপী বিপ্লবী অভ্যুত্থান ঘটানো যাবে এবং এক বা কয়েকটি প্রদেশে সাফল্য অর্জন করা যাবে। চীনা গণতান্ত্রিক বিপ্লবে শ্রমিকশ্রেণির নেতৃত্বে কৃষকদের সামন্তবাদ-বিরোধী সংগ্রামের চূড়ান্ত ভূমিকাকে তারা লঘু করে দেখে।
যজুর্বিন্দ্র সিং
যজুর্বিন্দ্র সিং (यजुरविंद्र सिंह; জন্ম: ১ আগস্ট, ১৯৫২) গুজরাতের রাজকূট এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মহারাষ্ট্র ও সৌরাষ্ট্র দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন ‘সানি’ ডাকনামে পরিচিত যজুর্বিন্দ্র সিং।
প্রথম-শ্রেণীর ক্রিকেট
সৌরাষ্ট্রের জুনাগড় জেলার বিল্খার রাজকুমার পরিবারের সন্তান তিনি। শৈশবে সানি ডাকনামে পরিচিত ছিলেন। রাজকূটের অভিজাত রাজকুমার কলেজে অধ্যয়ন করেছেন তিনি। বিদ্যালয় দলে তিনি অধিনায়কের দায়িত্বে ছিলেন। একই সময়ে রাজকূটেরই সন্তান ও পরবর্তীকালে ভারতের ক্রিকেটার কর্ষণ ঘাবরী বিরাণী হাই স্কুল দলের অধিনায়কত্ব করেছেন। তারা দু’জন প্রায়শঃই একে-অপরের বিপক্ষে স্থানীয় বিদ্যালয় দলে মুখোমুখি প্রতিদ্বন্দ্বিতা করতেন।
১৯৭১-৭২ মৌসুম থেকে ১৯৮১-৮২ মৌসুম পর্যন্ত যজুর্বিন্দ্র সিংয়ের প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান যজুর্বিন্দ্র সিং দূর্দমনীয়ভাবে বলকে মোকাবেলা করতেন কিংবা স্ট্রোক খেলতেন। খেলার পরিবেশের সাথে একাত্মতা পোষণ করে মাঝেমধ্যে মিডিয়াম-পেস বোলিংয়ে অগ্রসর হতেন তিনি। কাছাকাছি এলাকায় দর্শনীয় ভঙ্গীমায় ফিল্ডিং করতেন।
১৯৭৫-৭৬ মৌসুমে রঞ্জী ট্রফিতে সেরা মৌসুম অতিবাহিত করেন। ৯৭.১৭ গড়ে ৫৮৩ রান তুলেন। জাতীয় পর্যায়ের প্রতিযোগিতায় ৪৯.২০ গড়ে ২৫৬৭ রান তুলেন। তন্মধ্যে, ১৯৭৯-৮০ মৌসুমে পুরনো দল মহারাষ্ট্রের বিপক্ষে সৌরাষ্ট্রের সদস্যরূপে ব্যক্তিগত সর্বোচ্চ ২১৪ রানের মনোমুগ্ধকর ইনিংস খেলেন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন যজুর্বিন্দ্র সিং। ২৮ জানুয়ারি, ১৯৭৭ তারিখে বেঙ্গালুরুতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১১ সেপ্টেম্বর, ১৯৭৯ তারিখে চেন্নাইয়ে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
খুবই দূর্লভ ঘটনা হিসেবে মাত্র চারটি টেস্টে অংশ নিয়ে দুইটি বিশ্বরেকর্ডের সাথে যৌথভাবে অবস্থান করছেন যজুর্বিন্দ্র সিং। অভিষেক টেস্টেই এ ঘটনাগুলো ঘটিয়েছেন। ব্যাটিং কিংবা বোলিং বিভাগে নয়; বরঞ্চ ফিল্ডিংয়ের মাধ্যমে এ কীর্তিগাথা রচনা করেন তিনি। টেস্ট ক্রিকেটে ফিল্ডিং করে দুইটি রেকর্ড করেন। ইনিংসে ৫টি ক্যাচ ও খেলায় সাতটি ক্যাচ তালুবন্দী করেছিলেন তিনি।
১৯৭৬-৭৭ মৌসুমে ইংল্যান্ড দল ভারত সফরে আসে। বেঙ্গালুরুতে অনুষ্ঠিত টেস্টে মাঝারিসারিকে শক্তিশালীকরণে তাকে দলে অন্তর্ভুক্ত করা হয়েছিল। ঘরোয়া ক্রিকেটে কিছু সাফল্যের প্রেক্ষিতে তাকে দলে রাখা হয়। ব্যাট হাতে তিনি ব্যর্থতার পরিচয় দেন। কিন্তু, প্রথম ইনিংসে পাঁচটি ক্যাচ তালুবন্দী করে ১৯৩৫-৩৬ মৌসুমে অস্ট্রেলীয় ভিক রিচার্ডসনের দক্ষিণ আফ্রিকার বিপক্ষে রেকর্ডের সাথে সমকক্ষ করে তুলেন। দ্বিতীয় ইনিংসে তিনি আরও দুইটি ক্যাচ পান। এরফলে, ১৯৭৪-৭৫ মৌসুমে ইংল্যান্ডের বিপক্ষে রিচার্ডসনের নাতি গ্রেগ চ্যাপেলের সাথে তিনিও যৌথভাবে রেকর্ড গড়েন।
১৯৭৯ সালে ইংল্যান্ড গমন করেন। কেবলমাত্র সিরিজের সর্বশেষ টেস্টে তাকে খেলানো হয়। এ পর্যায়ে তিনি তার ব্যক্তিগত সর্বোচ্চ অপরাজিত ৪৩ রান তুলেন।
স্কার্লেট জোহ্যানসন
স্কার্লেট ইনগ্রিড জোহ্যানসন (ইংরেজি: Scarlett Johansson /dʒoʊˈhænsən/; জন্ম: ২২ নভেম্বর, ১৯৮৪) একজন মার্কিন চলচ্চিত্র অভিনেত্রী ও গায়িকা। তিনি ২০১৪ থেকে ২০১৬ সালে বিশ্বের সর্বোচ্চ বেতনভোগী অভিনেত্রী ছিলেন, ফোর্বস সাময়িকীর সেরা ১০০ বিনোদনদাতার তালিকায় কয়েকবার অন্তর্ভুক্ত হন এবং তার নামে হলিউড ওয়াক অব ফেমে একটি তারকা রয়েছে। নিউ ইয়র্ক সিটির ম্যানহাটনে জন্ম ও বেড়ে ওঠা জোহ্যানসন শৈশব থেকে অভিনেত্রী হওয়ার আকাঙ্ক্ষা লালন করেন এবং অফ-ব্রডওয়ের একটি মঞ্চনাটকে শিশু অভিনেত্রী হিসেবে অভিনয় করেন। তার চলচ্চিত্র অভিষেক হয় ফ্যান্টাসিধর্মী হাস্যরসাত্মক নর্থ (১৯৯৪) চলচ্চিত্র দিয়ে। ১৯৯৬ সালে তিনি ম্যানি অ্যান্ড লো (১৯৯৬) চলচ্চিত্রে অভিনয়ের জন্য একটি ইন্ডিপেন্ডেন্ট স্পিরিট পুরস্কারের মনোনয়ন লাভ করেন। জোহ্যানসন দ্য হর্স হুইস্পারার (১৯৯৮) চলচ্চিত্রে অভিনয়ের মধ্য দিয়ে প্রসিদ্ধি লাভ করেন এবং তার প্রথম সফল চলচ্চিত্র ভূমিকা ছিল ঘোস্ট ওয়ার্ল্ড (২০০১) চলচ্চিত্রের রেবেকা চরিত্র।
২০০৩ সালে তিনি প্রাপ্তবয়স্ক অভিনেত্রীর ভূমিকায় অবতীর্ণ হন। এ বছর লস্ট ইন ট্রান্সলেশন ও গার্ল উইথ আ পার্ল ইয়ারিং ছবি দুটিতে বহুল-আলোচিত ও সমালোচক কর্তৃক সমাদৃত চরিত্রে অভিনয়ের জন্য তিনি দুটি গোল্ডেন গ্লোব পুরস্কারের মনোনয়ন পান। এছাড়া আ লাভ সং ফর ববি লং (২০০৪) চলচ্চিত্রে কিশোরী চরিত্রে এবং মনস্তাত্ত্বিক থ্রিলারধর্মী ম্যাচ পয়েন্ট (২০০৫) চলচ্চিত্রে যৌন আবেদনময়ী একটি চরিত্রে অভিনয়ের জন্য তিনি আরও দুটি গোল্ডেন গ্লোব পুরস্কারের মনোনয়ন লাভ করেন। এই সময়ের তার আর কয়েকটি চলচ্চিত্র হন দ্য প্রেস্টিজ (২০০৬), হাস্যরসাত্মক নাট্যধর্মী ভিকি ক্রিস্টিনা বার্সেলোনা (২০০৮)। পাশাপাশি তিনি অ্যানিহোয়ার আই লে মাই হেড (২০০৮) ও ব্রেক আপ (২০০৯) শীর্ষক দুটি গানের অ্যালবাম প্রকাশ করেন। দুটি অ্যালবামই বিলবোর্ড ২০০ তালিকায় অন্তর্ভুক্ত হয়। তিনি মার্ভেল সিনেমাটিক ইউনিভার্স এ নাতাশা রোমানফ / ব্ল্যাক উইডো চরিত্রের অভিনয় করছেন ।
প্রারম্ভিক জীবন
স্কার্লেট ইনগ্রিড জোহ্যানসন ১৯৮৪ সালের ২২শে নভেম্বর নিউ ইয়র্ক সিটির ম্যানহাটন বরায় জন্মগ্রহণ করেন। তার পিতা কার্স্টেন ওলাফ জোহ্যানসন একজন স্থপতি, যিনি ডেনমার্কের কোপেনহেগেনে জন্মগ্রহণ করেছিলেন এবং তার পিতামহ এইনার জোহ্যানসন ছিলেন একজন শিল্পকলার ইতিহাসবেত্তা, চিত্রনাট্যকার এবং চলচ্চিত্র পরিচালক, তার পিতা ছিলেন সুয়েডীয়। স্কার্লেটের মাতা মেলানি স্লোয়ান একজন প্রযোজক, তিনি পোল্যান্ড ও রাশিয়ার আশেকনাজি ইহুদি পরিবারে জন্মগ্রহণ করেছিলেন, যার নামের শেষাংশ ছিল মূলত শ্লামবের্গ। স্কার্লেট নিজেকে ইহুদি বলে দাবী করেন।
ময়ূরঝর্ণা এলিফ্যান্ট রিজার্ভ
ময়ূরঝর্ণা এলিফ্যান্ট রিজার্ভ হল পূর্ব ভারতের একমাত্র এলিফ্যান্ট রিজার্ভ। এটি পশ্চিমবঙ্গ রাজ্যের পশ্চিম মেদিনীপুর ও বাঁকুড়া জেলায় অবস্থিত। এই এলিফ্যান্ট রিজার্ভের আয়তন ৪১৪.০৬ বর্গ কিলোমিটার এবং সংলগ্ন ১৪৩৬ বর্গ কিলোমিটার অঞ্চলকে এই রিজার্ভের ‘প্রভাবিত অঞ্চল’ ঘোষণা করা হয়েছে। এই রিজার্ভের হাতির সংখ্যা ১৯৮৭ সালে ছিল ৪৭। ২০১০ সালে এই সংখ্যা বেড়ে হয় ১১৮। ২০০২ সালে পশ্চিমবঙ্গ সরকার এটিকে একটি রিজার্ভ ঘোষণা করে।
ময়ূরঝর্ণা এলিফ্যান্ট রিজার্ভ পশ্চিমবঙ্গ বন দফতরের পশ্চিম মেদিনীপুর বিভাগের কাঁকড়াঝোড়, ময়ূরঝর্ণা, বাঁশপাহাড়ি ও ভুলাবেদা বন (১৩১.৫০ বর্গ কিলোমিটার এলাকা) এবং কংসাবতী সয়েল কনজারভেশন বিভাগ-২-এর পোপো, বারুদি, কুইলাপাল (পি) ইত্যাদি বন ব্লক (৮৮.৫০ বর্গ কিলোমিটার), পশ্চিম মেদিনীপুর বিভাগের সেয়ারবিন্দা, উদালচুয়া, জলপুকুরিয়া ও বেলপাহাড়ি বন ব্লক (৬৪.৫৬ বর্গ কিলোমিটার) এবং কংসাবতী সয়েল কনজারভেশন বিভাগ-২-এর কুইলাপাল (পি), নান্না, ধাদকা ও কুচিপাড়া বন ব্লক (৩৮ বর্গ কিলোমিটার) এবং বাঁকুড়া (দক্ষিণ) বিভাগের রানিবাঁধ, মোটগোদা (পি) চেন্দোপাথর ইত্যাদি বন ব্লক (৯১.৫০ বর্গ কিলোমিটার) নিয়ে গঠিত।
বিস্ফোরক
বিস্ফোরক বা বিস্ফোরক পদার্থ হচ্ছে বিস্ফোরণ ঘটাতে সক্ষম, এমন এক ধরনের পদার্থ। এর মধ্যে উচ্চমাত্রার শক্তি সঞ্চিত থাকে, যা বিস্ফোরণের মাধ্যমে প্রকাশ পায়। হঠাৎ করে খুবই অল্প সময়ের মাঝে রাসায়নিক বিক্রিয়ার মাধ্যমে এ বিপুল পরিমাণ শক্তি প্রকাশ পায়। যা আলো, তাপ, শব্দ, এবং চাপ শক্তি আকারে প্রকাশ পায়।
বিস্ফোরণের গতিবেগ দ্বারা বিস্ফোরক দ্রব্যের শ্রেণীবিভাগ করা যেতে পারে। যেকল বিস্ফোরক শব্দের চেয়েও দ্রুত গতিতে বিস্ফোরিত হতে সক্ষম যেসগুলোতে উচ্চমাত্রার বিস্ফোরক বলা হয়। এছাড়া বিস্ফোরক দ্রব্যের স্পর্ষকাতরতা দ্বারাও বিস্ফোরকে শ্রেণীবিভাগ করা হয়। এখানে নির্ণয় করা হয় কতো কম চাপে বা তাপে একটি পদার্থ বিস্ফোরিত হয়। যেসকল বিস্ফোরক অল্প তাপ বা চাপে বিস্ফোরিত হয় তারা প্রাথমিক বিস্ফোরক বা প্রাইমারি এক্সপ্লোসিভ নামে পরিচিত। অপরদিকে তূলনামূলক ভাবে বেশি তাপ বা চাপে বিস্ফোরিত বিস্ফোরকগুলো সেকেন্ডারি এক্সপ্লোসিভ বা মাধ্যমিক বিস্ফোরক নামে পরিচিত।
কালাই উপজেলা
কালাই উপজেলা বাংলাদেশের জয়পুরহাট জেলার একটি প্রশাসনিক এলাকা।
অবস্থান ও আয়তন
এই উপজেলার উত্তরে পাঁচবিবি উপজেলা ও গাইবান্ধা জেলার গোবিন্দগঞ্জ উপজেলা,দক্ষিণে ক্ষেতলাল উপজেলা ও বগুড়া জেলার শিবগঞ্জ উপজেলা, পূর্বে বগুড়া জেলার শিবগঞ্জ উপজেলা ও গাইবান্ধা জেলার গোবিন্দগঞ্জ উপজেলা, পশ্চিমে জয়পুরহাট সদর উপজেলা ও ক্ষেতলাল উপজেলা।
ইতিহাস
১৯৮৩ সালে জয়পুরহাট জেলার ক্ষেতলাল থানা হতে মাত্রাই, কালাই (বর্তমানে আহম্মেদাবাদ), উদয়পুর, জিন্দারপুর এবং পুনট এই পাঁচটি ইউনিয়ন নিয়ে কালাই থানা গঠিত হয়। পরবর্তীতে ১৯৮৪ সালে প্রশাসনিক বিকেন্দ্রীকরণের মাধ্যমে এটি কালাই উপজেলা হিসেবে যাত্রা শুরু করে।
ভাষা ও সংষ্কৃতি
এ অঞ্চলের মূল ভাষা বাংলা, তাছাড়া উপজাতিদের নিজস্ব ভাষা ব্যবহার করতে দেখা যায়। এখানে ১৫টি হাটবাজার রয়েছে ও বছরে তিনবার মেলা হয়ে থাকে। তার মধ্যে কালাই হাট, মোলামগাড়ি হাট, পুনট হাট ও হারুঞ্জা হাট এবং কালাই মেলা, পুনট মেলা ও মোলামগাড়ি মেলা উল্লেখযোগ্য।
জনসংখ্যার উপাত্ত
এই উপজেলার বর্তমান জনসংখ্যা ১,২৯,৩২৯ জন; তার মধ্যে পুরুষ ৬৫,৪৩১ জন এবং মহিলা ৬৩,৮৯৮ জন। মুসলিম রয়েছেন ১,২৩,৪৯০ জন, হিন্দু রয়েছে ৫,৫৪৮ জন, বৌদ্ধ ৪১ এবং অন্যান্য ২৫০ জন। তাছাড়া সাঁওতাল, বুনো প্রভৃতি আদিবাসী জনগোষ্ঠীর বসবাস রয়েছে এ উপজেলায়।
শিক্ষা
এই উপজেলার সুনামধন্য শিক্ষা প্রতিষ্ঠান গুলো হলোঃ
কৃষি
এই উপজেলার প্রধান রপ্তানি দ্রব্য আলু, ধান, সরিষা।
অর্থনীতি
এই উপজেলার অর্থনীতি মূলত কৃষিভিত্তিক অর্থনীতি।
যোগাযোগ ব্যবস্থা
কালাই থানার যোগাযোগ ব্যবস্থা খুব ভালো। জয়পুরহাট-বগুড়া আঞ্চলিক মহাসড়কটি এই উপজেলার উপর দিয়ে গিয়েছে।
বিবিধ
এই উপজেলার সবগুলো ওয়ার্ড এবং ইউনিয়ন পল্লিবিদ্যুতায়ন কর্মসূচির আওতাধীন রয়েছে। তবে, মাত্র ২৭.৬১% পরিবার বিদ্যুৎ ব্যবহারের সুযোগ পায়।
ছৌ মুখোশ
ছৌ মুখোশ ভারতের পশ্চিমবঙ্গ রাজ্যের পুরুলিয়া জেলার একটি সাংস্কৃতিক ঐতিহ্য৷ পুরুলিয়াতে প্রচলিত ছৌ এবং ওড়িশার ময়ুরভঞ্জের ছৌ এর মুল পার্থক্য হলো মুখোশ ও পোষাকাদির ব্যবহার৷ আবার ঝাড়খণ্ডের সরাইকেল্লার ছৌ তে মুখোশ থাকলেও অলঙ্করণ কম ও নির্দিষ্ট বস্ত্রের ব্যবহার নেই৷ যেহেতু পুরুলিয়ার ছৌএর ক্ষেত্রে মুখোশের ব্যবহার আছে তাই এক্ষেত্রে পুরুলিয়া ছৌ এর অঙ্গভঙ্গি মুখের বদলে হাত ও দেহের মাধ্যমে ফুটিয়ে তোলা হয়৷ পুরুলিয়ার ছৌ মুখোশ ভারতের ভৌগোলিক স্বীকৃতির তালিকাতে নিবন্ধিত৷ অনন্য দৃষ্টিনন্দন উপস্থাপনা ও ছৌ মুখোশ তৈরীর ঐতিহ্যের জন্য এটি বহির্বিশ্বে সমাদৃত৷
পাইকড়া ইউনিয়ন
পাইকড়া ইউনিয়ন বাংলাদেশের টাঙ্গাইল জেলার অন্তর্গত কালিহাতী উপজেলার একটি ইউনিয়ন।
ছৌ মুখোশ
ইতিহাস
পুরুলিয়া জেলার বাঘমুন্ডির রাজা মদনমোহন সিংহ দেবের সময় থেকে ছৌ মুখোশ বানানোর ঐতিহ্য চলে আসছে, তিনি ছিলেন এই লোকশিল্পের অন্যতম পৃৃষ্ঠপোষক৷ ছৌ মুখোশ ঐতিহ্যগতভাবে মানভূমের প্রাচীন নৃত্যশৈলীর সঙ্গে সম্পর্কযুক্ত যা সময়ের সাথে অবলুপ্ত হলেও মুখোশ তৈরীর শিল্পটি আজও অবিচল৷
পাইকড়া ইউনিয়ন
ভৌগোলিক উপাত্ত
পাইকড়া ইউনিয়নের মোট আয়তন ৪৭৯৭ একর।ঘরবাড়ির সংখ্যা ৭৪০১ টি।
ছৌ মুখোশ
বিষয় ও ধরন
পুরুলিয়ার ছৌ নাচে ব্যবহৃত ছৌ মুখোশগুলি প্রধানত পৌরানিক চরিত্রের ওপর যেমন, মহিষাসুরমর্দিনী, রাম-সীতা, রাম-রাবনের যুদ্ধ ইত্যাদি৷ অনেকক্ষেত্রে সাঁওতাল দম্পতির মুখোশ রূপক হিসাবে ব্যবহার হয়৷ মুল মুখোশের চারধারে দু ফুট পর্যন্ত গয়না ও কাপড় দিয়ে বিভিন্নভাবে অলঙ্করণ করা হয়৷ দুর্গা, লক্ষ্মী, কার্তিক এর মুখোশগুলি গাঢ় হলুদ বা কমলা রঙ করা হয়৷ শিব, সরস্বতী ও গণেশ এর মুখোশগুলি সাদা রঙ করা হয়৷ আবার মা কালীর মুখোশটিতে করা হয় কালো রঙ৷ রাম ও শ্রীকৃৃষ্ণের মুখোশগুলিতে কপালে তিলক কাটা থাকে৷ অসুরের মুখোশের ক্ষেত্রে সাধারণত গোঁফ, দৃৃশ্যমান দন্তপাটি ও বিষ্ফারিত চোখ সহ কালো বা গাঢ় সবুজ রঙ করা হয়৷
পাইকড়া ইউনিয়ন
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী পাইকড়া ইউনিয়নের মোট জনসংখ্যা ২৮৮৫২ জন।এদের মধ্যে ১৩৭৭১ জন পুরূষ এবং ১৫০৮১ জন মহিলা। প্রতি ব:কি: এ ১৪৮৬ জন লোক বাস করে।
ছৌ মুখোশ
প্রক্রিয়াকরণ
ছৌ মুখোশ প্রস্তুতকারকরা সূত্রধর সম্প্রদায়ের লোক৷ মুখোশ প্রস্তুতি একাধিক ধারাবাহিক পদ্ধতির মাধ্যমে হয়ে থাকে৷ প্রথমে ৮ থেকে ১০ টি নরম কাগজকে আঠাতে ডুবিয়ে পর পর স্তরে আটকে একটি আকার আনা হয়৷ তার ওপর একখণ্ড কাদা নিয়ে তার সাথে সূক্ষ্ম ভস্মচূর্ণ মিশিয়ে আকারটিকে হয় পুরোপুরি ফুটিয়ে তোলা হয়৷ মুখের সূক্ষ্মকাজগুলি কাদামাটির মাধ্যমে করা হয়৷ তার ওপর কাদাসহ কাপড়ের একটি আস্তরন দেওয়া হয় এবং পরে তা সূর্যালোকে শুকিয়ে নেওয়া হয়৷ শুকিয়ে গেলে সেটিকে পালিশ করা হয় কাদার খণ্ড থেকে কাগজ ও কাপড়ের আস্তরনটি সরিয়ে নিয়ে দ্বিতীয়বারের জন্য সূর্যালোকে শুকানো হয়৷ মুখোশের ছাঁচ তৈরী হয়ে এলে নাক ও কানের অংশে গর্ত করা হয় ও মুখোশটি রঙ করা হয় চারিধারে বিভিন্ন ধরনের অলঙ্করণ করা হয়৷
ভৌগোলিক স্বীকৃতিপ্রাপ্তি
পুরুলিয়ার ছৌ মুখোশ পশ্চিমবঙ্গের একটি নিবন্ধিত ও উল্লেখযোগ্য ভৌগোলিক স্বীকৃতি৷ পুরুলিয়ার ছৌ মুখোশ প্রস্তুতি ও ব্যবহার অনবদ্য এবং ঐতিহ্যমন্ডিত একটি শিল্পকলা৷
মুহাম্মদ আজম খান (আফগানিস্তানের আমির)
মুহাম্মদ আজম খান (محمد عظم خان) ছিলেন আফগানিস্তানের আমির। ১৮৬৭ খ্রিষ্টাব্দের ৭ অক্টোবর থেকে ১৮৬৮ খ্রিষ্টাব্দের ২১ ফেব্রুয়ারি পর্যন্ত তিনি আমির ছিলেন। তিনি দোস্ত মুহাম্মদ খানের দ্বিতীয় পুত্র। তার ভাই ও পূর্ববর্তী শাসক মুহাম্মদ আফজাল খান মৃত্যুবরণ করার পর তিনি ক্ষমতা লাভ করেন। আজম খানের মৃত্যুর পর শের আলি খান পুনরায় আফগানিস্তানের আমির হন। আজম খান জাতিগতভাবে বারাকজাই গোত্রীয় পশতুন ছিলেন।
দ্বিতীয় জাতীয় সংসদ সদস্যদের তালিকা
দ্বিতীয় জাতীয় সংসদ নির্বাচন, বাংলাদেশে ১৯৭৯ সালের ১৮ ফেব্রুয়ারি অনুষ্ঠিত হয়। নিচে নির্বাচিত সংসদ সদস্যদের তালিকা দেয়া হল।
ইন্না কোলোমিয়েটস
প্রারম্ভিক জীবন এবং শিক্ষা
শৈশবে, ইন্না কোলোমিয়েটসের বিশ্বদর্শন ইউক্রেনের সম্মানিত শিল্পী লেভ মুরাভিন, ইভান ক্রিচেভস্কি এবং অধ্যাপক ম্যাকস গেলম্যান, কোস্টিয়ানটিন এলেভ এবং মাইখাইলো শ্যারোনভের মতো শিক্ষকদের দ্বারা ব্যাপকভাবে প্রভাবিত হয়েছিল।
কোকডহড়া ইউনিয়ন
কোকডহরা ইউনিয়ন বাংলাদেশের টাঙ্গাইল জেলার অন্তর্গত কালিহাতী উপজেলার একটি ইউনিয়ন।
ভৌগোলিক উপাত্ত
কোকডহরা ইউনিয়নের মোট আয়তন ৫১২৬ একর।ঘরবাড়ির সংখ্যা ৭২৭০ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী কোকডহরা ইউনিয়নের মোট জনসংখ্যা ২৮৭৭০ জন।এদের মধ্যে ১৪০৬০ জন পুরূষ এবং ১৪৭১০ জন মহিলা। প্রতি ব:কি: এ ১৩৮৭ জন লোক বাস করে।
ইতিহাস
এই অঞ্চলে একসময় জমিদার প্রথা চালু ছিল। ঠাকুর পরিবার যেটি পরিচালনা করত।
জন র্যান্ডলফ (অভিনেতা)
ইমানুয়েল হির্শ কোহেন (জুন 1, 1915 - 24 ফেব্রুয়ারি, 2004), মঞ্চ নাম জন র্যান্ডলফ দ্বারা অধিক পরিচিত, একজন আমেরিকান চলচ্চিত্র, টেলিভিশন এবং মঞ্চ অভিনেতা ছিলেন।
কোকডহড়া ইউনিয়ন
শিক্ষা
এখানে শতবর্ষ পুরনো কোকডহরা উচ্চবিদ্যালয় অবস্থিত।
জন র্যান্ডলফ (অভিনেতা)
র্যান্ডলফ ইমানুয়েল হির্শ কোহেন নিউ ইয়র্ক সিটিতে ১ জুন, ১৯১৫-এ জন্মগ্রহণ করেছিলেন, তিনি রাশিয়া এবং রোমানিয়ার ইহুদি অভিবাসীদের পুত্র। তার মা, ডরোথি ছিলেন একজন বীমা এজেন্ট এবং তার বাবা লুই কোহেন ছিলেন একজন টুপি প্রস্তুতকারক। ১৯৩০ এর দশকে, তিনি তার গ্রীষ্মকাল কানেকটিকাটের নিকোলসের পাইন ব্রুক কান্ট্রি ক্লাবে কাটিয়েছিলেন যা গ্রুপ থিয়েটারের গ্রীষ্মকালীন হোম ছিল। তিনি ১৯৩৮ সালে কোরিওলানাসে ব্রডওয়েতে আত্মপ্রকাশ করেন। র‍্যান্ডলফ দ্বিতীয় বিশ্বযুদ্ধে মার্কিন যুক্তরাষ্ট্রের সেনাবাহিনীর বিমান বাহিনীতে যোগ দেন। ১৯৪৮ সালের চলচ্চিত্র দ্য নেকেড সিটিতে তার একটি ছোট ভূমিকা ছিল।
কোকডহড়া ইউনিয়ন
অর্থনীতি
উক্ত অঞ্চলে কৃষি এবং ব্যবসায় মূলত প্রধান পেশা। ধান, পাট সহ অনেক রকমের কৃষি দ্রব্য উৎপাদন হয় এখানে। তাছাড়া তাঁত শিল্পের জন্যও এটি অধিক পরিচিত। বিভিন্ন মৃৎশিল্প পেশার লোকও আছেন এখানে। এই এলাকার অর্থনৈতিক কেন্দ্র হিসেবে কোকডহরা বাজার পরিচিত।
বিবিধ
ঐতিহাসিক জমিদার ঠাকুরবাড়ি অবস্থিত কোকডহরা ইউনিয়নের বাড্ডা গ্রামে।